ПРОТОКОЛ № 31
от заседанието на Комисия по правни въпроси 
на Висшия съдебен съвет, проведено на 19 октомври 2015 г.

Днес, 19 октомври 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА 
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-   Писмо от Административен съд София – град относно разликата в сроковете за изплащане на и последващо конфискуване на суми уредени в Правилата за определяне на реда за откриване на набирателни сметки,набиране, използване и отчитане на чуждите средства в лева и валута в органите на съдебната власт и в Наредба № 2 от 29.06.2015 г. за вписването, квалификацията и възнагражденията на вещите лица, за становище.
-  Писмо от Окръжен съд гр. Габрово относно прилагането на чл. 127, ал. 2 от Правилника за администрацията в съдилищата, за становище. 
- Писмо от председателя на Военно – апелативния съд относно НОХД № 2833/2015 г. по описа на Софийски градски съд.
- Проект на Регламент за провеждането на писмените изпити за младши съдии и младши прокурори и за първоначално назначаване в органите на съдебната власт.

Д Н Е В Е Н   Р Е Д:

1. ОТНОСНО: Проект за изменение и допълнение на чл. 264, ал. 2 от Закона за съдебната власт, представен от Асоциацията на държавните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРЕДЛАГА на Висшия съдебен съвет да ОДОБРИ текста на писмото до административните ръководители на органите на съдебната власт по прилагане на Споразумението за сътрудничество за принудително събиране вземанията на органите на съдебната власт с Камарата на частните съдебни изпълнители.
1.2. ПРЕДЛАГА на Висшия съдебен съвет да ИЗПРАТИ писмото до административните ръководители на органите на съдебната власт.
1.3. ПРЕДЛАГА на Висшия съдебен съвет да ПОДКРЕПИ проекта на Асоциацията на държавните съдебни изпълнители за изменение и допълнение на чл. 264. ал. 2 от Закона за съдебната власт, като текста придобие следното съдържание „Държавните съдебни изпълнители осъществяват принудително изпълнение на частни притезания. Държавата и органите, компетентни да установяват публични вземания, могат да възлагат на държавните съдебни изпълнители и събирането на публични вземания.”
1.4. ПРЕДЛАГА на Висшия съдебен съвет да ИЗПРАТИ решението на министъра на правосъдието.
1.5.ПРЕДЛАГА на Висшия съдебен съвет да ПОДКРЕПИ предложението, многократно изпращано до министъра на финансите и на министъра на правосъдието, за включване в текста на чл. 162, ал. 2 от Данъчно – осигурителния процесуален кодекс нова точка 10 със следното съдържание „ Разноските, които органите на съдебната власт правят в изпълнение на своята публична функция.”

2. ОТНОСНО: Писмо от министъра на правосъдието относно създаване на работна група с цел изготвяне на концепция за организацията на дейността на вещите лица, а при необходимост и проект на Закона за вещите лица.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Висшия съдебен съвет да ОПРЕДЕЛИ г-жа Незабравка Стоева за представител на ВСС в работната група с цел изготвяне на концепция за организацията на дейността на вещите лица.

3. ОТНОСНО:  Жалба от вещи лица от всички специалности относно незаплащане на явяването и защита на експертизи по наказателни производства.

                                КОМИСИЯТА ПО ПРАВНИ ВЪПРОСИ
Р Е Ш И:

3.1. ПРИЕМА за сведение жалбата от вещите лица.
3.2. ИЗПРАЩА жалбата от вещи лица на г – жа Павлина Панова – заместник – председател на Върховния касационен съд и ръководител на Наказателната колегия, по компетентност.

4. ОТНОСНО: Писмо от министъра на правосъдието относно Образец на Декларация по чл. 45, ал. 1 от ЗСВ за имотното състояние и произхода на средствата за придобиване на имущество кандидатите за инспектори в Инспектората към Висшия съдебен съвет.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Предлага на Висшия съдебен съвет да ПРИЕМЕ образец на декларация по чл. 45, ал. 1 от Закона за съдебната власт за имотното състояние и произхода на средствата за придобиване на имущество кандидатите за инспектори в Инспектората към Висшия съдебен съвет.
4.2. Предлага на Висшия съдебен съвет да ИЗПРАТИ образеца на декларация по чл. 45, ал. 1 от Закона за съдебната власт на министъра на правосъдието за утвърждаване.

5. ОТНОСНО: Решение на комисия „Бюджет и финанси” по протокол № 45/14.10.2015 г. относно определяне на индивидуална основна месечна заплата на дисциплинарно наказан магистрат, за становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. ВРЪЩА на Комисия „Бюджет и финанси” с оглед правомощията й по чл. 24, т. т. 7 и 9 от Правилника за организация на дейността на Висшия съдебен съвет и неговата администрация.

ДОПЪЛНИТЕЛНИ ТОЧКИ :

6. ОТНОСНО: Писмо от Административен съд София – град относно разликата в сроковете за изплащане на и последващо конфискуване на суми уредени в Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт и в Наредба № 2 от 29.06.2015 г. за вписването, квалификацията и възнагражденията на вещите лица, за становище.

КОМИСИЯТА ПО ПРАВНИ ВЪПРОСИ
Р Е Ш И:

6.1.  ОТЛАГА разглеждането на т. 6 за следващо заседание на комисията.

7. ОТНОСНО: Писмо от Окръжен съд гр. Габрово относно прилагането на чл. 127, ал. 2 от Правилника за администрацията в съдилищата, за становище. 

КОМИСИЯТА ПО ПРАВНИ ВЪПРОСИ
Р Е Ш И:

7.1. ИЗПРАЩА писмото от Окръжен съд гр. Габрово на ръководителя на работната група с цел изменение и допълнение на Правилника за администрацията в съдилищата.

8. ОТНОСНО: Писмо от председателя на Военно – апелативния съд относно НОХД № 2833/2015 г. по описа на Софийски градски съд.

КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА за сведение писмото от председателя на Военно – апелативния съд относно НОХД № 2833/2015 г. по описа на Софийски градски съд.

9. ОТНОСНО: Проект на Указания за провеждането на писмените изпити за младши съдии и младши прокурори и за първоначално назначаване в органите на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

9.1. Изцяло в правомощията на Комисията по предложенията и атестирането на съдии прокурори и следователи е да изготви указания за организацията по провеждане на писмените изпити за младши съдии и младши прокурори и за първоначално назначаване в органите на съдебната власт, които да бъдат обсъдени на заседание на Висшия съдебен съвет. Предложенията в проекта на Указания не противоречат на приетите от ВСС Правилата, а ги допълват само по отношение на организацията и реда, който трябва да се спазва в деня на провеждането на писмения изпит.
9.2. Решението да се изпрати на Комисията по предложенията и атестирането на съдии прокурори и следователи.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА